KOMMISSIONENS FORORDNING (EF) Nr. 1090/97 af 16. juni 1997 om ændring af forordning (EF) nr. 2144/96 om tildeling af eksportlicenser for ost, der i 1997 skal udføres til Amerikas Forenede Stater som led i det supplerende kontingent, der er en følge af GATT-aftalerne
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Kommissionens forordning (EF) nr. 1466/95 af 27. juni 1995 om særbestemmelser for anvendelsen af eksportrestitutioner for mælk og mejeriprodukter (1), senest ændret ved forordning (EF) nr. 417/97 (2), særlig artikel 9a, stk. 3, og
ud fra følgende betragtning:
I henhold til artikel 9a i forordning (EF) nr. 1466/95 skal ansøgninger om eksportlicenser efter denne artikel være ledsaget af en erklæring fra den udpegede importør om, at han ifølge de i USA gældende regler er berettiget til at få udstedt en importlicens; efter vedtagelsen af Kommissionens forordning (EF) nr. 2144/96 (3), ændret ved forordning (EF) nr. 2362/96 (4), er det konstateret, at visse udpegede importører ikke var berettigede til at få udstedt en importlicens; mængderne for de pågældende ansøgninger bør omfordeles blandt andre interesserede erhvervsdrivende, der har fået foreløbige licenser for samme kategorier af ost; bilaget til forordning (EF) nr. 2144/96 bør derfor ændres tilsvarende, og de pågældende ændringer bør have virkning fra datoen for nævnte forordnings ikrafttræden -
UDSTEDT FØLGENDE FORORDNING:
Artikel 1
I kolonne 5 i bilaget til forordning (EF) nr. 2144/96 ændres »0,15625« til »0,29895«.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 8. november 1996.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. juni 1997.